**Kvietimo „PRIEMONIŲ, SKIRTŲ SOCIALINĘ ATSKIRTĮ PATIRIANČIŲ ASMENŲ INFORMAVIMUI, TARPININKAVIMUI IR ATSTOVAVIMUI, SPRENDŽIANT JŲ PROBLEMAS, ĮGYVENDINIMAS“**

**Nr. 11-194-K**

Didžiausia projektui galima skirti balų suma – 100 balų.

Minimali balų suma – 50 balų. Projektai, kurie naudos ir kokybės vertinimo etape nesurenka nustatytos minimalios balų sumos, nėra tinkami finansuoti ir PĮP atmetami.

|  |  |  |  |  |  |
| --- | --- | --- | --- | --- | --- |
| **Eil.**  **Nr.** | **Kriterijaus tipas** | **Kriterijus** | **Kriterijaus vertinimo metodas** | **Didžiausias galimas kriterijaus balas** | **Pagrindimas** |
|  | Specialusis | Projektas skirtas vietos plėtros strategijos, kuri vidaus reikalų ministro įsakymu įtraukta į siūlomų finansuoti vietos plėtros strategijų sąrašą, veiksmams įgyvendinti. | Projektas atitinka šį specialųjį projektų atrankos kriterijų, jei projektas (PĮP nurodytas projekto tikslas ir planuojamos veiklos) atitinka bent vieną iš veiksmų, nurodytų vietos plėtros strategijos, kuriai įgyvendinti skirtas projektas ir kuri vidaus reikalų ministro įsakymu įtraukta į siūlomų finansuoti vietos plėtros strategijų sąrašą, dalyje „Vietos plėtros strategijos finansinis veiksmų planas“, veiksmų. | - | - |
| 1. | Prioritetinis | Projektu sprendžiama Telšių miesto 2022-2029 m. vietos plėtros strategijoje (toliau – VPS) identifikuota (os) problema (os) | 1.1. Projektu sprendžiama problema/-os nenurodyta ir/ar nepagrįsta arba nesusijusi su VPS nurodytomis problemomis, kurias siekiama spręsti – 0 balų;  1.2. Projektu sprendžiama problema/-os susijusi su bent viena VPS nurodyta problema, kurias siekiama spręsti, tačiau nėra aprašytos ir nurodytos priežastys, lėmusios projekto įgyvendinimą – 5 balai;  1.3. Projektu sprendžiama problema/-os susijusi su bent viena VPS nurodyta problema, kurias siekiama spręsti, aiškiai aprašytos ir nurodytos priežastys, lėmusios projekto įgyvendinimą – 15 balų;  1.4. Projektu sprendžiama problema/-os susijusios su daugiau nei viena VPS nurodyta problema, kurias siekiama spręsti, aiškiai aprašytos ir nurodytos priežastys, lėmusios projekto įgyvendinimą – 20 balų. | 20 | PĮP turi būti aiškiai nurodyta ir aprašyta, kokia problema/-os būtų sprendžiamos, aprašyti priežastis, lėmusias projekto įgyvendinimą ir aiškiai nurodyti, kokias ir kaip VPS iškeltas problemas projektas spręs: |
| 2. | Prioritetinis | Darbingų jaunų asmenų (16-29 m. amžiaus) įtraukimas į projekto veiklas | 2.1. Į projekto veiklas neįtraukti darbingi jauni asmenys – 0 balų;  2.2. 1-25 proc. projekto veiklų dalyvių yra darbingi jauni asmenys – 5 balai;  2.3. 26-50 proc. projekto veiklų dalyvių yra darbingi jauni asmenys – 10 balų;  2.4. 51-75 proc. projekto veiklų dalyvių yra darbingi jauni asmenys – 15 balų;  2.5. 76-100 proc. projekto veiklų dalyvių yra darbingi jauni asmenys – 20 balų. | 20 | Pareiškėjas PĮP aiškiai aprašo Projekto dalyvius, t.y. kiek iš visų Projekto naudos gavėjų ir (arba) Projekto veiklos/-ų dalyvių bus darbingi jauni asmenys (16-29 m. amžiaus). |
| 3. | Prioritetinis | Planuojamas projekto veiklų dalyvių skaičius | Vertinama PĮP nurodyta projekto stebėsenos rodiklio „BIVP projektų veiklų dalyviai (įskaitant visas tikslines grupes)“ reikšmė:  3.1. projekto veiklų dalyvių skaičius mažesnis kaip 51 asmuo **–** 0 balų;  3.2. projekto veiklų dalyvių skaičius 51-55 asmenų – 10 balų;  3.3. projekto veiklų dalyvių skaičius 56-60 asmenys – 15 balų;  3.4. projekto veiklų dalyvių skaičius nuo 61 asmens – 20 balų. | 20 | Atkreipiamas dėmesys, kad pareiškėjas įgyvendindamas projektą, privalės siekti užsibrėžtos stebėsenos rodiklio reikšmės, jos nepasiekus gali būti mažinamas projekto finansavimas. |
| 4. | Prioritetinis | Projektas įgyvendinamas su partneriais | 4.1. Projektas įgyvendinamas be partnerių – 0 balų;  4.2. Projektas įgyvendinamas su vienu partneriu ir aiškiai pagrįstas partnerio būtinumas projekte – 5 balai;  4.3. Projektas įgyvendinamas su dviem partneriais ir aiškiai pagrįstas partnerių būtinumas projekte – 10 balų.  4.4. Projektas įgyvendinamas su daugiau nei dviem partneriais ir aiškiai pagrįstas partnerių būtinumas projekte – 15 balų. | 15 | Vertinama pagal PĮP ir jos prieduose pateiktą informaciją. |
| 5. | Prioritetinis | Pareiškėjo ir/ar partnerio (-ių) patirtis įgyvendinant panašaus pobūdžio veiklas | Suteikiami balai už patirtį:  5.1. iki 1 metų – 0 balų;  5.2. nuo 1 iki 2 metų – 5 balai;  5.3. nuo 2 iki 3 metų – 10 balų;  5.4. nuo 3 metų – 15 balų. | 15 | Pareiškėjas turi pateikti PĮP priedą - vadovo ar jo įgalioto asmens pasirašytą patirties deklaraciją (laisva forma), kurioje turi aprašyti kiekvienos veiklos, susijusios su planuojama veikla (poveikle) projekte, vykdymo patirtį, aiškiai nurodant veiklos vykdymo trukmę (nurodomi veiklos vykdymo pradžios ir pabaigos metai, mėnuo). Vertinama patirtis kvietimo paskelbimo dienai. |
| 6. | Prioritetinis | Savanorių įtraukimas į projekto veiklų vykdymą | 6.1. į projektų veiklų vykdymą savanoriai neįtraukiami – 0 balų;  6.2. į projektų veiklų vykdymą įtraukti 1-2 savanoriai – 5 balai;  6.3. į projektų veiklų vykdymą įtraukti ne mažiau kaip 3 savanoriai ir jų būtinumas pagrįstas – 10 balų. | 10 | Pareiškėjas PĮP aprašydamas veiklas (poveikles) turi pateikti informaciją apie įtraukiamus savanorius ir pagrįsti savanorių dalyvavimo veiklose (poveiklėse) būtinumą. |

Kai projektams, surinkusiems vienodą galutinį balų skaičių, nepakanka pagal kvietimą teikti PĮP skirtos finansavimo lėšų sumos, pirmenybė teikiama projektams, surinkusiems daugiau balų pagal pirmąjį Gairėse nurodytą prioritetinį atrankos kriterijų. Jeigu projektai pagal šį prioritetinį atrankos kriterijų įvertinti vienodai, pirmenybė suteikiama projektams, surinkusiems daugiau balų pagal kitą iš eilės nurodytą prioritetinį atrankos kriterijų. Jeigu suteikti vienodi balai pagal visus prioritetinius atrankos kriterijus, šie projektai nurodomi PĮP vertinimo ataskaitos sąraše „Projektai, kuriems rekomenduojama skirti finansavimą“ pagal PĮP pateikimo laiką.